2. melléklet a 20/2019. (X. 25.) önkormányzati rendelethez
5. melléklet a 4/2013. (II. 25) rendelethez

A tanácsnokok feladatai:

1. Család- és nemzetpolitikai ügyekkel kapcsolatos feladatokat ellátó tanácsnok:

1. Véleményt nyilvánít a családvédelmet, családpolitikát, nemzetpolitikát érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Kapcsolatot tart a családvédelemmel, családpolitikával foglalkozó, a családok érdekképviseletét felvállaló egyházakkal, egyházi és társadalmi szervezetekkel.

3. Kapcsolatot tart a nemzetpolitikai feladatokat ellátó szervezetekkel.

4. Rendszeresen figyelemmel kíséri az önkormányzat által fenntartott, feladatkörébe tartozó intézmények működését.

5. Figyelemmel kíséri a városban élő nagycsaládosok helyzetét.

6. Figyelemmel kíséri a város népmozgalmi statisztikai adatainak alakulását.

7. Közreműködik Székesfehérvár Kárpát-medencei nemzetközi kapcsolataiban.

8. Elősegíti határon túli magyar közösségek és az önkormányzat, valamint Székesfehérváron működő szervezetek, közösségek közötti kapcsolatok kialakítását és fenntartását.

9. Elősegíti a székesfehérvári és a határon túli magyar fiatalok közötti kapcsolatok kialakítását és fenntartását.

10. Figyelemmel kíséri a határon túli, Székesfehérvárhoz kapcsolódó katonai, történelmi és kulturális magyar emlékhelyek felkutatását, felújítását, gondozását.

11. Részt vesz a tevékenységi körét érintő előterjesztéseket tárgyaló bizottsági üléseken.

12. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

2. Egészségüggyel, sporttal, és a társadalmi fenntarthatósággal kapcsolatos feladatokat ellátó tanácsnok:

1. Véleményt nyilvánít az egészségügyet, valamint a város sportéletét, a társadalmi fenntarthatóságot érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Közreműködik a fenntartható társadalom ügyével összefüggő, különösen az egészségügy, élelmezés, öregedő társadalomból fakadó problémák feltárásában, megoldási javaslatok kidolgozásában.

3. Rendszeresen figyelemmel kíséri a feladatkörébe tartozó önkormányzati intézmények, működését. 

4. Kapcsolatot tart az egészségügy és a sport területén működő intézményekkel, civilszervezetekkel, gazdasági társaságokkal.

5. Elősegíti az egészségmegőrző programok megvalósítását.

6. Javaslatot tesz nemzetközi sportkapcsolatok létesítésére, és azokat figyelemmel kíséri.

7. Részt vesz a tevékenységi körét érintő előterjesztéseket tárgyaló bizottsági üléseken. 

8. Az Egészséges Városok Magyarországi Szövetsége társ-koordinátoraként ellátja a koordinátori feladatokat.

9. Részt vesz a Nemzeti Fenntartható Fejlődési Tanács, és az Okos Fenntartható Városok Munkacsoport munkájában.

10. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

3. Generációk közötti együttműködéssel kapcsolatos feladatokat ellátó tanácsnok:

1. Véleményt nyilvánít ifjúsági, idősügyi kérdésben, közreműködik ezen önkormányzati feladatok előkészítésében, meghatározásában és végrehajtásában. 

2. Kapcsolatot tart az Idősügyi Tanáccsal, más idősügyi és ifjúsági szervezetekkel.

3. Figyelemmel kíséri a város által szervezett idősügyi, ifjúsági és gyermek rendezvényeket, táborokat, segíti a Diáktanács munkáját.

4. Figyelemmel kíséri az idősek, a gyermek és ifjúsági korosztály élethelyzetét.

5. Véleményt nyilvánít a drogprevenciós területet érintő kérdéseken.

6. Figyelemmel kíséri a városban a drog elleni küzdelem koncepciójának érvényesülését, javaslatot dolgoz ki annak megvalósulására, továbbfejlesztésére.

7. Részt vesz a tevékenységi körét érintő előterjesztéseket tárgyaló bizottsági üléseken. 

8. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

4. Kulturális ügyekkel kapcsolatos feladatokat ellátó tanácsnok:

1. Véleményt nyilvánít közművelődéssel, közgyűjteményekkel, kulturális, művészeti kérdésekben, koncepciók, fejlesztési tervek kérdésében, közreműködik ezen önkormányzati feladatok előkészítésében, meghatározásában és végrehajtásában. 

2. Kapcsolatot tart a közművelődési, közgyűjteményi, kulturális, művészeti feladatokat ellátó önkormányzati fenntartású intézményekkel, és nem önkormányzati fenntartású szervezetekkel.

3. Figyelemmel kíséri a közművelődési, közgyűjteményi, kulturális, művészeti intézmények feladatellátását, működési feltételeinek biztosítását.

4. Részt vesz a tevékenységi körét érintő előterjesztéseket tárgyaló bizottsági üléseken. 

5. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

5. Költségvetési ügyekkel kapcsolatos feladatokat ellátó tanácsnok:

1. Véleményt nyilvánít a költségvetést érintő kérdésekben.

2. Közreműködik a költségvetésről, átmeneti gazdálkodásról, zárszámadásról szóló önkormányzati rendelet előkészítésében.

3. Folyamatosan figyelemmel kiséri a költségvetés teljesítését.

4. Javaslatot tesz további költségvetési források felkutatására.

5. Véleményezi a gazdasági társaságok üzleti tervét, éves beszámolóját.

6. Részt vesz a tevékenységi körét érintő előterjesztéseket tárgyaló bizottsági üléseken. 

7. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

6. Környezetvédelemmel és civil ügyekkel kapcsolatos feladatokat ellátó tanácsnok:

1. Véleményt nyilvánít a környezetvédelmet, civil szervezeteket, érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Közreműködik a környezetkárosító tevékenységek feltárásában, környezetkímélő megoldások felkutatásában.

3. Közreműködik a környezetvédelem célját szolgáló felvilágosító, tájékoztató munkában.

4. Figyelemmel kíséri a város környezet- és természetvédelmi helyzetét.  

5. Kapcsolatot tart a környezetvédelmi, civil szervezetekkel.

6. Véleményezi a város környezetvédelmi helyzetéről készített tájékoztatót, beszámolót.

7. Részt vesz a tevékenységi körét érintő előterjesztéseket tárgyaló bizottsági üléseken. 

8. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

7. Közbiztonsági ügyekkel kapcsolatos feladatokat ellátó tanácsnok:

1. Véleményt nyilvánít a közbiztonságot érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Kapcsolatot tart a rendvédelmi szervezetekkel, a közbiztonságot szolgáló társadalmi szervezetekkel.

3. Figyelemmel kíséri a város közbiztonságának alakulását.

4. Figyelemmel kíséri a közterület-felügyelet tevékenységét.

5. Részt vesz a tevékenységi körét érintő előterjesztéseket tárgyaló bizottsági üléseken. 

6. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

8. Szociális ügyekkel kapcsolatos feladatokat ellátó tanácsnok:

1. Véleményt nyilvánít a szociális területet érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Közreműködik a városban jelentkező szociális problémák feltárásában, figyelemmel kíséri azok megoldásának módját.

3. Figyelemmel kíséri az önkormányzati szociális intézmények munkáját. Közreműködik a szociális intézmények működésének vizsgálatában.

4. Figyelemmel kíséri az önkormányzati bérlakásgazdálkodást.

5. Részt vesz a tevékenységi körét érintő előterjesztéseket tárgyaló bizottsági üléseken.

6. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

9. Terület- és településfejlesztési operatív program forrásaival és a közvetlen Európai Uniós támogatások megszerzésével kapcsolatos feladatokat ellátó tanácsnok:

1. Véleményt nyilvánít a terület- és településfejlesztési operatív program forrásaival kapcsolatos feladatok előkészítésében, végrehajtásában.

2. Közreműködik a terület- és településfejlesztési operatív program forrásai és a közvetlen Európai Uniós támogatások feltárásában.

3. Közreműködik a terület- és településfejlesztési operatív program forrásai és a közvetlen Európai Uniós támogatások igénylésében, megszerzésében.

4. Közreműködik az integrált településfejlesztési stratégia módosítása előkészítésében, stratégia végrehajtásában. 

5. Kapcsolatot tart a terület- és településfejlesztési operatív program források és a közvetlen brüsszeli támogatások felhasználásában feladatokat ellátó szervezetekkel.

6. Részt vesz a tevékenységi körét érintő előterjesztéseket tárgyaló bizottsági üléseken. 

7. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

10. Történelmi belváros funkcióinak összehangolásával kapcsolatos feladatokat ellátó tanácsnok:

1. Véleményt nyilvánít a történelmi belváros funkcióit érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Javaslatot tesz a történelmi belváros funkcióit érintő városrendezési, fejlesztési koncepciók, programok, tervek kidolgozására. 

3. Kapcsolatot tart a történelmi belvárosban működő kereskedelmi, vendéglátóipari, szolgáltató gazdasági szereplőkkel.

4. Koordinálja a történelmi belváros lakossága és a gazdasági szereplők által létrehozott egyeztető fórum munkáját.

5. Feltárja a történelmi belváros egyes funkcióiból eredő konfliktusokat, javaslatot tesz ezen konfliktusok kezelésére, megoldási módjára.

6. Részt vesz a tevékenységi körét érintő előterjesztéseket tárgyaló bizottsági üléseken. 

7. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

11. Városfejlesztéssel kapcsolatos feladatokat ellátó tanácsnok:

1. Véleményt nyilvánít a városfejlesztést, városrendezést érintő kérdésekben, közreműködik ezen önkormányzati feladatok előkészítésében, meghatározásában és végrehajtásában. 

2. Közreműködik a térségi területfejlesztési ügyek előkészítésében. 

3. Javaslatot tesz a városrendezési, fejlesztési koncepciók, programok, tervek kidolgozására.

4. Véleményezi a város településszerkezeti tervére, szabályozási terveire és helyi építési szabályzataira vonatkozó javaslatokat. 

5. Figyelemmel kíséri a különböző fejlesztési terveket, programokat.

6. Részt vesz a tevékenységi körét érintő előterjesztéseket tárgyaló bizottsági üléseken. 

7. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

11. Vagyongazdálkodással kapcsolatos feladatokat ellátó tanácsnok:

1. Folyamatosan figyelemmel kíséri az önkormányzat vagyonával kapcsolatos feladatok végrehajtását. 

2. Ellenőrzi a vagyongazdálkodás szabályszerűségét.

3. Figyelemmel kíséri az Önkormányzat ingatlan-portfóliójának alakulását.

4. Véleményt nyilvánít a vagyongazdálkodást érintő kérdésekben. 

5. Vizsgálja az ingatlanfenntartás, üzemeltetés helyzetét.

6. Figyelemmel kíséri a városfenntartási, városüzemeltetési, közszolgáltatási feladatok ellátását, javaslatot tesz azokat érintően.

7. Kapcsolatot tart a városfenntartási, városüzemeltetési, közszolgáltatási feladatokat ellátó szervezetekkel. 

8. Részt vesz a tevékenységi körét érintő előterjesztéseket tárgyaló bizottsági üléseken. 

9. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

12. Zártkertekkel, külterületi lakott helyekkel kapcsolatos feladatokat ellátó tanácsnok:

1. Véleményezi a zártkerteket, külterületi lakott helyeket érintő ügyeket.

2. Kapcsolatot tart a zártkerti, és külterületi lakott helyeken lévő ingatlanok tulajdonosaival.

3. Feltárja a zártkertek és a külterületi lakott helyek fejlesztési lehetőségeit.

4. Részt vesz a tevékenységi körét érintő előterjesztéseket tárgyaló bizottsági üléseken. 

5. Tevékenységéről évente egy alkalommal – a képviselői tevékenységről szóló, a választópolgárok részére adott tájékoztatóval egyidejűleg - írásban beszámol a Polgármesternek.

